《送褚霭岩之淮阴》
宋代·王复

断魂细雨散如丝，别袂依依柳下持。草色青迷沽酒处，杏花红点渡江时。

相逢定下南州榻，怀古闲寻漂母祠。我亦天涯潦倒客，河干待挂一帆迟。

作者简介：（1078—1129）淄州淄川人，字景仁。以荫补官。历两浙转运副使，竭力镇压方腊起义，迁都转运使。以龙图阁待制知徐州，时金兵围城，率军民奋战，外援不至而城陷，力拒金帅粘罕诱降，并谩骂求死，全家百口皆被杀。谥壮节。